# Bèthlòc e Sent Clamenç

Bèthlòc e Sent Clamenç$^,$$^,$$^,$ (Belloc-Saint-Clamens en francés) qu'ei ua comuna gascoa d'Astarac situada dens lo departament de Gers e la region d'Occitània, ancianament de Mieidia-Pirenèus.

## Geografia
### Perimètre deu territòri

Comunas confrontantas de Bèthlòc e Sent Clamenç :
| | Sent Mesard | |
| Berdoas | | Montcassin |
| | Sent Miquèu | |

## Toponimia

* Bèthlòc. Lo nom qu'es format deu gascon bèth e lòc; lo sens qu'es evident : que conten ua intencion de marcar la beròu deu site, o que l'endret es bèth per s'i establir$^,$$^,$. Lo nom qu'es frequent dens los cas de mongia, mès pas necessàriament (l'abadia qu'èra a Sent Clamenç).
* Sent Clamenç. Véser a l'article.

## Istòria

* En 1822, qu'annexèn Sent Clamenç a Bèthlòc. Sent Clamenç qu'es a l'oèst deu borg, dens l'arribèra de la Grana Baïsa.
* En 1997, un aigat qu'afectè 42 ectaras deu territòri comunau. Aquestes aigats que deteriorèn la fabrica de produits farmaceutics (especializada dens la produccion de pomadas de calendula officinalis) qui ho destrusida en 2003. Totun, las activitats farmaceuticas que contunhèn dab la produccion de carbon activat vendut devath lo nom de « charbon de Belloc ».

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| abriu de 2008 | 2026 | Claudine Ladois | divèrs esquèrra | emplegada |
| 2001 | 2008 | Odile Lacoste | divèrs esquèrra | |
| | 2001 | | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna qu'èra deu canton de Miranda ; qu'es adara deu canton Miranda-Astarac (burèu centralizator : Miranda).

## Demografia

modificar « persona »  v · d · m 
Evolucion demografica Populacion comunala actuala (2013): 131, totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 428 | 215 | 332 | 404 | 655 | | 600 | 539 | 586 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 565 | 526 | 467 | 405 | 442 | 363 | 361 | 358 | 318 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 290 | 293 | 277 | 256 | 239 | 247 | 258 | 229 | 202 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 182 | 177 | 144 | 143 | 147 | 148 | 143 | 143 | 140 147 |
| 2009 | 2010 |
| 141 148 | 138 141 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 129 abitants e la densitat èra de 12,3 ab/km².
Lo nombre d'abitants que s'èra estabilizat desempuèi lo recensament de 1999 dab las neishenças deus joens cobles qui son demorats au país entà tornar préner l'expleitada familiau. Mès despuish 2008, que torna demingar.

### Demografia Sent Clamenç

Véser a l'article. Sent Clamenç qu'avèva 160 abitants en 1821.

## Lòcs e monuments

La comuna que presenta ua capèra d'estil romanic (sègle XI), situada suu Camin de Sant Jacme, qu'ei mercada aus monuments istorics. Aquesta capèra que ho dedicada a Clamenç Ièr, papa de 89 a 97 qui donèt lo son nom a la comuna.
Materiaus de tornar emplegar que testimònian d'ua preséncia galloromana pro importanta. La capèra qu'embarra un sarcofag paleocrestian deu sègle IV en marme de Sent Beat, e vestigis de frescas. Quauques signes lapidaris que son vededers suus murs exteriors.
La glèisa, tornar batesada au sègle XIX e navèrament restaurada, que domina lo center deu vilatge per la soa tor rectangulara.

## Véser tanben

* Comunas de Gers

## Ligams extèrnes

* Bèthlòc e Sent Clamenç suu site de l'INSEE

## Nòtas e referéncias

* ↑ «Grafia d'après la mapa de las comunas de Gers en gascon». del siti oficial del departament de Gers. (fr)
* ↑ Pojada, Patrici. Repertòri toponimic de las comunas de la region Miègjorn-Pirenèus. Nouvelles Éditions Loubatières, 2009. ISBN 978-2-86266-573-3.
* ↑ «Toponimia occitana».
* ↑ Congrès permanent de la lenga occitana. «Top'Òc: Diccionari toponimic occitan».
* ↑ Institut d'Estudis Occitans. «BdTopoc–Geoccitania».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 62, a Beaulieu
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 163
* ↑ Ernest Nègre, Toponymie générale de la France, 1990-98, vol. II, p. 1124, par. 21084
* ↑ http://cassini.ehess.fr/cassini/fr/html/fiche.php?select_resultat=3577
* Portau de Gasconha